open-index/open-wikipedia-markdown huggingface dataset:
Nefertiti

**Nefertiti**, myöhemmin **Neferneferuaten-Nefertiti** (1300-luku eaa) oli Egyptin kuningatar, faarao Amenhotep IV:n (Amenofis IV:n) myöhemmin Akhenatenin (Ekhnatonin) päävaimo ja faarao Tutankhamonin anoppi. Nefertitin tiedetään olleen kuulu kauneudestaan. Hänen nimensä tarkoittaa "kauneus on saapunut". 

Nimi *Neferneferuaten-Nefertiti* hieroglyfein:


Hiukan ennen Akhenatenin hallituskauden loppua Neferneferuaten-Nefertiti "katoaa" ja hänen tilalleen ilmestyy Ankhkheperura-Neferneferuaten nimellä tunnettu sijaishallitsija. Nimien samankaltaisuus viittaa siihen, että Nefertiti muutti nimensä siirtyessään kuningattaresta sijaishallitsijaksi. Akhenatenin kuoltua Ankhkheperura-Neferneferuaten muutti nimensä Ankhkheperura-Smenkaraksi, (myös Semenekhkare) kun hänestä tuli Akhenatenin seuraaja. Nefertiti ja Smenkara ovat siis mahdollisesti sama henkilö.

Koska Nefertitillä oli vaalea iho ja sirot piirteet, jotkut egyptologit ovat arvelleet, että hän voisi olla vierasmaalaista syntyperää. Nimi on joillekin tutkijoille riittänyt todisteeksi vierasmaalaisuudesta. Useimmat egyptologit eivät kuitenkaan tue tätä käsitystä.

## Muumio
Brittiläinen egyptologi Joann Fletcher uskoo löytäneensä ja tunnistaneensa Nefertitin muumion, mutta hänen teoriansa on kohdannut laajaa vastustusta. Ennen Fletcherin tutkimuksia Egyptin museoviraston johtaja Zahi Hawass röntgenkuvasi yhdessä Kent Weeksin kanssa kyseistä muumiota, ja he totesivat sen olevan noin 16-vuotiaana kuollut tyttö, kun taas Nefertitin olisi pitänyt olla yli 30-vuotias. Useat egyptologit pitävät Fletcherin tutkimuksia epätieteellisinä, ja yleisesti katsotaan, ettei Nefertitin muumiota ole vielä löydetty.

## Veistos

Nefertitistä valmistunut veistos, rintakuva, on sijoitettuna Berliinin Museosaarelle egyptiläisen taiteen kokoelmaan Neues Museumiin. Veistos on muinaisen Egyptin taiteen tunnetuimpia teoksia. Rintakuvan on luultavasti veistänyt kuvanveistäjä Thutmosis, jonka työpajasta veistos löytyi. Veistoksen löysi vuonna 1912 egyptologi Ludwig Borchardt. Egypti on esittänyt Saksalle virallisen palauttamisvaatimuksen. Egyptin mukaan veistos vietiin maasta vuonna 1912 väärennetyillä asiakirjoilla.


Kuva:Nefertiti bust2.jpg|Nefertitin veistos
Kuva:Nefertiti bust (front).jpg|Veistos edestä
Kuva:Nefertiti bust (right).jpg|Veistos sivulta
Kuva:Nefertiti bust (back).jpg|Veistos takaa


## Lähteet
* Kyllikki Laakso: Historia s. 518, Pikku  jättiläinen, WSOY 1986, 

### Viitteet

## Aiheesta muualla
Koivuhaka

**Koivuhaka** () on kaupunginosa Vantaan keskiosissa. Kaupunginosan rajana on etelässä Kehä III ja Keravanjoki, lännessä Tuusulanväylä ja pohjoisessa Läntinen Valkoisenlähteentie. Asukkaita alueella on yli 2&nbsp;600, ja väestö on kasvanut etenkin 2010-luvulla.

## Historia
Koivuhaan alue on tasaista Keravanjoen ja Kylmäojan purolaaksoa, jonka varrella on viljelty maata vuosisatojen ajan, ainakin 1600-luvulta lähtien. Keravanjoen lähistöstä on löydetty merkkejä keskiaikaisesta asutuksesta. Historiallinen Kuninkaantie kulkee alueen eteläosissa nykyisin nimellä Kuriiritie.

Alueella sijaitsee vanha Johansin maatila (nykyisin Vantaan kaupungin hallinnassa, Velmu ry:n käytössä) ja 1940–1960-luvun omakotitaloja.

## Ympäristö
Alueen pohjoisosassa Kylmäojan purolaaksossa sijaitsee Koivuhaan arboretumina tunnettu puulajipuisto, jossa oli vuonna 2005 jo noin 170 puuvartista lajia. Arboretum on osa joskus *Ystävyyden puistonakin* tunnettua osaa laajemmasta Tikkurilan keskuspuistosta. Koivuhaan luoteislaidalla Kylmäojan varrella kulkee ulkoilureittejä, joilta on yhteys idemmäs Tikkurilan urheilupuistoon.

Kaupunginosana modernista teollisesta arkkitehtuurista mainittakoon entinen Ristin Voitto -kirjapainon rakennus vuodelta 1968.

Koivuhaan länsiosassa on yrityksiä, muun muassa auto- ja tukkukauppoja. Kaupunginosassa on yritystoiminnan seurauksena runsaasti työpaikkoja (noin 4&nbsp;300), joista yli 40 prosenttia kaupan alalla. Helsinki-Vantaan lentoaseman läheisyyden vuoksi läntisiä yritysalueita markkinoidaan myös Aviapolis-brändin avulla.

Pientaloalueen keskellä, Meiramitien varrella on Jehovan todistajien Suomen toimintakeskus ja valtakunnansali sekä seurakunnan asuntoja. Meriamitiellä on myös Viherpajan puutarhamyymälä, jossa on nähtävyytenäkin tunnettu japanilainen puutarha.


Aviapolis-brändi Koivuhaka.jpg|Koivuhaan länsiosia markkinoidaan Aviapolis-brändillä.
Vantaa, Finland - panoramio (124).jpg|Kylmäoja erottaa Koivuhaan Viertolasta. 
Headquarters of Vantaan Energia in Koivuhaka, Vantaa, Finland, 2021 September.jpg|Vantaan Energian pääkonttori.
Apartment buildings from the 2010s by Nukenkaulus street in Koivuhaka, Vantaa, Finland, 2022 July.jpg|2010-luvulla rakennettuja asuintaloja.


## Lähteet

## Aiheesta muualla
Intiankumina

**Intiankumina** (**ajowan**) (*Trachyspermum ammi*) on kuminan sukuinen kasvi, jonka siemeniä käytetään intialaisessa ruuassa mausteena, erityisen paljon papu- ja linssiresepteissä. Roomalaiset tunsivat kasvin kuminan variaationa, ja he kutsuivat sitä nimellä *ammi*. Se on voinut olla myös sama kasvi, jota kutsuttiin etiopiankuminaksi. Ajowan on hyvin paljon persiljan näköinen.

Nykyään kasvia viljellään myös siitä saatavan terveysvaikutteisen öljynsä vuoksi Pakistanissa, Egyptissä, Afganistanissa ja Iranissa.

Kasvilla on harsomaiset valkoiset kukat ja tilliä muistuttava lehdistö.

## Lähteet

## Aiheesta muualla
*Finto, Kassu – Kasvien suomenkieliset nimet: Intiankumina (''Trachyspermum ammi'')
*UniProt: Taxonomy - ''Trachyspermum copticum'' 
*Flora of China: ''Trachyspermum ammi'' 
*Dr. Duke's Phytochemical and Ethnobotanical Databases: Trachyspermum ammi  
*Gernot Katzer's spice pages: Ajwain (''Trachyspermum copticum'') 
* PheroBase: Plant Compounds of ''Trachyspermum copticum'' , the Ajowan
Fermi

**Fermi** voi tarkoittaa seuraavia:

* Enrico Fermi (1901–1954), italialais-yhdysvaltalainen fyysikko, Nobelin fysiikanpalkinnon saaja
*  (10&minus;15 m)
* 8103 Fermi, päävyöhykkeen asteroidi
* Fermi, Nvidian mikroarkkitehtuuri.

Fermiin liittyy myös seuraava:
* Fermin–Diracin statistiikka, jakaumalaki, joka osoittaa samanlaatuisten fermionien energiatilojen jakauman 
* Fermin paradoksi, älyllisen elämän olemassaoloon liittyvä paradoksi
* Fermilab, yhdysvaltalainen hiukkaslaboratorio lähellä Chicagoa.
Sinatra

**Sinatra** voi tarkoittaa ainakin seuraavia:

*Frank Sinatra (1915–1998), yhdysvaltalainen laulaja ja näyttelijä
*Nancy Sinatra (s. 1940), yhdysvaltalainen laulaja
**[[Sinatra (minisarja)|Sinatra]]*, yhdysvaltalainen television minisarja vuodelta 1992
*7934 Sinatra, asteroidi
*Sinatran oppi, nimitys Neuvostoliiton vuonna 1989 omaksumalle ulkopoliittiselle doktriinille
Alec Guinness

**Alec Guinness** (2. huhtikuuta 1914 Lontoo, Englanti – 5. elokuuta 2000 Midhurst, Englanti) oli brittiläinen Oscar-palkittu näyttelijä. Guinness aloitti uransa Lontoon teatterissa 1930-luvulla, ja elokuviin hän siirtyi vuonna 1946. Guinness tunnettiin kyvystään mukautua jokaiseen rooliinsa ja häivyttää oma persoonansa ja maneerinsa.

## Elämä ja ura
Guinness syntyi Lontoossa vuonna 1914. Hän kiinnostui näyttelemisestä jo nuorena, ja jätti työnsä mainostoimistossa opiskellakseen näyttelemistä. Guinness teki lavadebyyttinsä vuonna 1934 King’s Theatressa Hammersmithissä Lontoossa. Kolme vuotta myöhemmin hän liittyi John Gielgudin teatteriryhmään ja esiintyi useassa klassikkonäytelmässä.

Toisessa maailmansodassa Guinness palveli laivastossa. Lomallaan hän esiintyi New Yorkin teatterissa.

Guinnessin ensimmäinen elokuvarooli oli Herbert Pocketina Dickensin romaaniin perustuvassa elokuvassa *[[Suuret toiveet]]* (1946). Sitä seurasi toinen Dickens-adaptaatio *Oliver Twist* (1948) ja sarja Ealing Studiosin komedioita, kuten *[[Kruunupäitä ja hyviä sydämiä]]* (1949), *[[Varastin miljoonan]]* (1951), *[[Mies valkoisessa puvussa]]* (1951) ja *[[Naisentappajat]]* (1955). Roolistaan brittiupseerina elokuvassa *[[Kwai-joen silta (elokuva)|Kwai-joen silta]]* (1957) Guinness voitti parhaan miespääosan Oscar-palkinnon. Guinnessin muita merkittäviä rooleja noilta vuosilta olivat taiteilijan rooli elokuvassa *Päin seiniä* (1958) ja prinssi Feisalin rooli elokuvassa *[[Arabian Lawrence]]* (1962).

Guinness näytteli jedisoturi Obi-Wan Kenobia kolmessa ensimmäisessä *[[Tähtien sota]]* -elokuvassa (1977–1983). Elokuvien ja roolinsa saamasta suosiosta huolimatta Guinness ei itse arvostanut hahmonsa banaaleja repliikkejä.

Guinnessille myönnettiin vuonna 1980 erikois-Oscar. Guinnessin myöhempiä rooleja olivat esimerkiksi professori Godbolena elokuvassa *[[Matka Intiaan]]* (1984) ja William Dorritina elokuvassa *Pikku Dorrit* (1987).

Televisiossa Guinness esitti vakooja George Smileya kahdessa minisarjassa 1980–1982. Hän kirjoitti myös näytelmä- ja elokuvakäsikirjoituksia. Guinness julkaisi elämäkertansa vuonna 1986 ja kaksi päiväkirjakokoelmaa 1997 ja 1999.

Guinness avioitui näytelmäkirjailija ja näyttelijä Merula Salamanin kanssa 1938. Heidän ainoa lapsensa oli näyttelijä Matthew Guinness, joka syntyi 1940.

Englannin kuningatar Elisabet II aateloi Guinnessin vuonna 1959. Guinness kuoli vuonna 2000 syöpään Midhurstissa Englannissa.

## Valikoitu filmografia

## Lähteet

## Aiheesta muualla

* Alec Guinnessin muistokirjoitus Helsingin Sanomissa
*
Kujala

**Kujala** on Lahden kaupunginosa. Maaseutuvaltainen Kujala sijaitsee Tampereelta Lahden kautta Kouvolaan johtavan valtatie 12:n eteläpuolella ja Helsingistä Lahden kautta Jyväskylään johtavan E75:n itäpuolella.

Kujalan nimen synnystä ei ole varmaa tietoa, mutta koulutilan pohjoispuolella on tie, jota on kutsuttu Koivukujaksi ja jolta moottoriliikenne on lopetettu.

2022 on havaittu, että alueen maaperässä on kasvinsuojelumyrkkyjen jäämiä ja metallijäämiä, mitkä ovat johtuneet maatalousoppilaitostoiminnasta. 

## Kujalan maatalousoppilaitos

Kujalassa oli toiminut 1927 Itä-Hämeen tietopuolinen karjanhoitokoulu, josta tuli Kujalan maatalousoppilaitos ja joka oli toiminut maakunnallisena maatalousoppilaitoksena. Sille perustettiin rinnakkaiseksi Päijät-Hämeen maatalousoppilaitos Asikkalaan ja Lahden maatalousoppilaitoksen toiminta päättyi.

Entisen Kujalan maatalousoppilaitoksen tiloissa toimii muun muassa hevostalleja, maneesi, ympäristöprojekteja sekä työllisyyskursseja.

## Kujalan logistiikkakeskus

Alueelle on kaavoitettu Kujalan logistiikkakeskus.

Alkuvaiheen jälkeen sinne ovat sijoittuneet Vihanneskolmio Oy, Posti jo Itellana ja Lehtimäen liikenne. Toisessa vaiheessa alueelle ovat asettuneet Originator  ja Viking Malt.

Rautatieyhteyttä ei käytä mikään sijoittuneista yrityksistä Kujalasta käsin.

## Korvenranta, Linnainen ja Ämmälä

Kujalan kaupunginosaan kuuluu useita kyliä, kuten Korvenranta, Nastolan rajalla Linnainen sekä etelässä Ämmälä. Kujalasta Ämmälään johtavan tien varrella on Pipon moottorirata, jossa ajetaan mm. mikroautoilla. 

Linnaisissa on 201 hehtaarin laajuinen Linnaistensuon luonnonsuojelualue, joka koostuu lehtometsästä ja suosta.

## Lähteet

## Aiheesta muualla

*Vellamo: Kujala 
*Kuva Pipon mikroautoradasta
Pax Romana

**Pax Romana** (suom. ’roomalainen rauha’) oli suhteellisen rauhan ja vakauden ajanjakso Rooman valtakunnan historiassa. Se alkoi keisari Augustuksen kaudesta 27 eaa. – 14 jaa. ja kesti noin 200 vuotta vuoteen 180 jaa. kun keisari Marcus Aurelius kuoli.

Keisari Augustus ja hänen seuraajansa halusivat taata lain, järjestyksen ja turvallisuuden valtakunnassaan. Sen saavuttamiseksi keisarit erottivat Rooman muusta maailmasta ja puolustivat sen rajoja. Toisinaan he myös laajensivat valtakuntaa sotilaallisesti.

Laajentuva Rooma kärsi jatkuvasti mellakoista, kapinoista ja kansannousuista. Kun Rooman senaatti oli myöntänyt keisari Augustukselle lähes rajattoman vallan, keisari onnistui rauhoittamaan levottoman valtakuntansa. Augustus toi politiikkaan ja kauppaan rauhan ja turvallisuuden, jota kansalaiset olivat kauan jo vaatineet. Hän kasvatti Rooman armeijaa ja onnistui tukahduttamaan sen avulla kaikki valloitettujen alueiden kapinat. Rooman kaupungin hän rauhoitti kasvattamalla poliisivoimia. Meret Augustus rauhoitti hävittämällä merirosvot.

Augustuksen valloitettua Espanjan ja Gallian senaatti pystytti Campus Martiukselle ”Augustuksen rauhanalttarin” (''Ara Pacis Augustae''), jonka friisissä rauha esitettiin yhtenä roomalaisista arvoista. Augustus nostettiin kuolemansa jälkeen jumalaksi, kuten myös useimmat hänen seuraajistaan.

Augustuksen seuraajat säilyttivät Augustuksen rauhan tukahduttamalla konfliktit, laajentamalla valtakunnan rajoja sekä pitämällä Rooman kaupungin sopusointuisena.

Rooman rauha päättyi Marcus Aureliuksen kuoltua vuonna 180, kun valtaan nousi Commodus.

## Pax Romanan ajan keisarit
*Augustus
*Tiberius
*Caligula
*Claudius
*Nero
*Galba
*Otho
*Vitellius
*Vespasianus
*Titus
*Domitianus
*Nerva
*Trajanus
*Hadrianus
*Antoninus Pius
*Marcus Aurelius

## Lähteet
Leveyspiiri

**Leveyspiiri** eli **paralleelipiiri** on maapallon kiertävä päiväntasaajan suuntainen piiri. Sen maanpinnan kohdan sijainti päiväntasaajasta pohjoiseen tai etelään voidaan kertoa leveysasteen, minuuttien ja sekuntien avulla.

Päiväntasaajan ja napojen lisäksi tärkeitä leveyspiirejä ovat Kravun kääntöpiiri (23°&nbsp;26′&nbsp;22″&nbsp;N) pohjoisella ja Kauriin kääntöpiiri (23°&nbsp;26′&nbsp;22″&nbsp;S) eteläisellä pallonpuoliskolla, jotka antavat auringon pohjoisimman ja eteläisimmän zeniittiaseman, sekä napapiirit (66°&nbsp;33′&nbsp;39″), jotka kuvaavat kaamoksen rajaa.

## Katso myös
* Pituuspiiri

## Lähteet

## Aiheesta muualla
Markus Drake

**Markus Vilhelm Drake** (e. **Lång**; s. 29. toukokuuta 1976 Espoo) on suomenruotsalainen kansalaisaktivisti. Hän oli Vihreiden nuorten ja opiskelijoiden puheenjohtajana vuosina 2001–2003 ja Euroopan vihreiden nuorten hallituksen jäsen ja tiedottaja 2005–2007 sekä Euroopan vihreiden nuorten pääsihteeri 2010–2011.

## Aktivismi

Vuonna 2001 Drake pääsi otsikoihin lyötyään kermakakun Maailmanpankin silloisen pääjohtajan James Wolfensohnin kasvoille. Vuoden 2003 eduskuntavaalien kampanjoinnin aikana Drake ilmaisi kannattavansa mietojen huumeiden laillistamista. Myöhemmin hän perusteli kannanottoaan vihreiden nuorten vaaliohjelmalla. *[[Ylioppilaslehti]]* julkaisi artikkelin Draken kannabiksen polttamisesta Helsingissä Vihreiden vaalimökillä eduskuntavaalien alla, ja hänet tuomittiin artikkelin pohjalta sakkorangaistukseen. Maaliskuussa 2007 Drakea vastaan nostettiin syytteet talonvaltauksesta Vuorikatu 4:ssä Helsingin Kluuvissa.

## Järjestötoiminta ja politiikka
Drake työskentelee katolilaisen kehitysyhteistyöjärjestö CIDSE:n (*Coopération Internationale pour le Développement et la Solidarité*) tiedottajana Brysselissä. Hän on vihreiden puoluevaltuuskunnan jäsen ja oli ehdokas vuoden 2015 eduskuntavaaleissa Uudenmaan vaalipiirissä.

## Yksityiselämä
Drake on naimisissa saksalaisen europarlamentaarikon Ska Kellerin kanssa. He tutustuivat Euroopan vihreiden nuorten hallituksessa vuonna 2005 Draken toimiessa tiedottajana ja Kellerin toisena puheenjohtajista. He asuvat Brysselissä ja Berliinissä.

Draken äiti Sunniva Drake on toiminut aktiivisesti seksismin vastaisessa työssä. Hänen isänsä Fredrik Lång on kirjailija.

## Lähteet

## Aiheesta muualla
* Strang, Janne: Tidigare bråkstaken Drake tar sikte på kommunval. *Hufvudstadsbladet* 29.4.2012, s. 22–23.
Miska Toiviainen

**Miska Toiviainen** (s. 19. huhtikuuta 1975 Helsinki) on suomalainen näyttelijä ja juontaja. Hän näytteli *[[Salatut elämät]]* -draamasarjassa  Mika Pajua vuosina 1999–2000. Hän on toiminut myös televisiokanava Nelosen nuortenohjelman *[[Buusteri]]n* juontajana 2000-luvun alkuvuosina.

Toiviainen tuomittiin vuonna 2004 puolentoista vuoden ehdolliseen vankeuteen 14-vuotiaan tytön seksuaalisesta hyväksikäytöstä ja lapsipornon hallussapidosta. Tämän takia hänet erotettiin Nelosen palveluksesta. Sittemmin hän ei paljon ole ollut julkisuudessa.

## Filmografia

## Lähteet

## Aiheesta muualla
*
Sillanpää

**Sillanpää** on suomalainen sukunimi, joka esiintyy myös paikannimenä. Nykyisenä sukunimenään sitä käyttää 4&nbsp;690 suomalaista. Ulkomailla asuvista suomalaisista lähes 237 käyttää sitä nykyisenä sukunimenään.

## Sillanpää-nimisiä ihmisiä

*Aimo Sillanpää (s. 1950), tähtitieteilijä ja dosentti
*Aleksi Sillanpää (s. 1981), pikajuoksija
*Armi Sillanpää (s. 1956), näyttelijä
*Frans Emil Sillanpää (1888–1964), kirjailija, Nobelin kirjallisuuspalkinnon saaja
*Gabriel Sillanpää (s. 2005), jalkapalloilija
*Henri Sillanpää (s. 1979), jalkapalloilija
*Henrik Sillanpää (s. 1991), tennispelaaja
*Jari Sillanpää (s. 1965), laulaja, vuoden 1995 tangokuningas
*Jemina Sillanpää (s. 1982), näyttelijä ja muusikko
*Johannes Sillanpää (1897–1970), lääninrovasti ja sotilaspastori
*Juho Sillanpää (s. 1938), Keskustapuolueen poliitikko
*Kari Sillanpää (1946–1976), jääkiekkoilija
*Kimmo Sillanpää (s. 1960), jääkiekkoilija
*Miina Sillanpää (1866–1952), SDP:n poliitikko ja ministeri
*Mika Sillanpää (s. 1970), kemisti ja professori, Vihreän kemian laboratorion ent. johtaja
*Mika A. Sillanpää (s. 1976), fyysikko, Aalto-yliopiston kvanttinanomekaniikan professori
*Mikko Sillanpää (1925–1992), maataloustieteilijä
*Niina Sillanpää (s. 1978), näyttelijä
*Olli Sillanpää (s. 1981), jääkiekkoilija
*Outi Sillanpää (s. 1976), kävelijä
*Pia Sillanpää (s. 1978), perussuomalaisten poliitikko, kansanedustaja, kätilö ja yrittäjä
*Reijo Sillanpää (s. 1946), kemian professori
*Rosa Sillanpää (1888–1929), sosialistipoliitikko
*Sami Sillanpää (s. 1974), Helsingin Sanomien ulkomaantoimittaja
*Sanna Sillanpää (s. 1968), kolmoissurmaaja
*Santeri Sillanpää (s. 1997), jääkiekkoilija
*Silja Sillanpää (s. 1975), lastenkirjailija ja televisioesiintyjä
*Seppo Sillanpää (s. 1953), viulisti
*Severi Sillanpää (s. 1988), jääkiekkoilija
*Toivo Sillanpää (s. 1942), painija ja painivalmentaja
*Viljo Sillanpää (s. 1993), pesäpalloilija.

## Sillanpää paikannimenä

*Sillanpää, kylä Kiskossa
*Sillanpää, kylä Lapualla
*Sillanpää, kylä Sauvossa
*Sillanpää, kylä Seinäjoella
*Sillanpää, kylä Somerolla
*Sillanpää, kylä Vetelissä (69750)

## Muita merkityksiä
*1446 Sillanpää, asteroidi
*Sillanpääasema, sotilastermi
*Sillanpää Shipping, suomalainen varustamo
*Jari Sillanpää, Jari Sillanpään debyyttialbumi
*Sillanpään marssilaulu, Frans Emil Sillanpään runoon sävelletty marssilaulu
*Sillanpääläisyys, lestadiolaisuuden haara

## Lähteet
Sarasvuo

**Sarasvuo** oli Jari Sarasvuon isännöimä suora keskusteluohjelma Nelonen-kanavalla.

Sarjan ensimmäinen tuotantokausi esitettiin 26. syyskuuta – 14. marraskuuta 2013. Toinen tuotantokausi alkoi 13. helmikuuta 2014, mutta päätettiin lopettaa suunnitellun huhtikuun lopun sijasta jo maaliskuun puolivälissä vähäisen katsojamäärän vuoksi. Ohjelman lopettamisen syyksi Johan Bäckman väitti vierailuaan ohjelman viimeisessä lähetyksessä. Ohjelma esitettiin Krimin kriisin aikaan, ja Bäckmanin Venäjä-mieliset näkemykset edustivat täysin vastakkaista kantaa kanavan omistajakonsernin Sanoma Median eri tietovälineissä esitetyn kanssa. Väitteen tueksi Bäckman esitti Sarasvuon lähettämän lyhyen eikä yksikäsitteisen tekstiviestin, jota kuitenkin oli tulkittu väärin. Tapaus nousi uutisaiheeksi myös Venäjällä, ja Sarasvuo antoi asiasta lausuntoja venäläisille tietovälineille.

## Vieraat
### Ensimmäinen tuotantokausi

### Toinen tuotantokausi

## Lähteet
* http://www.ruutu.fi/hakutulokset/Sarasvuo 

### Viitteet
Zazen

**Zazen** (坐禅, istuva meditaatio) on japaninkielinen yleistermi zen-buddhalaisuudessa harjoitetulle istumameditaatiolle. 

## Menetelmät
Osana pitkäkestoisia zazen-istuntoja on myös niin sanottu *kävelymeditaatio* (, *kinhin*). Etenkin yhteisissä ohjatuissa zazen-istunnoissa kävelymeditaatio on osa tapahtuman kaavaa. Noin 20–45 minuutin istumameditaation jälkeen noustaan merkistä ylös ja tehdään kävelymeditaatiota kiertämällä salia noin 5–10 minuutin ajan. Sen jälkeen palataan jälleen omalle paikalle ja harjoitetaan istumameditaatiota taas 20–45 minuuttia. Vaikka kävelymeditaation tarkoitus on antaa jaloille ja lihaksille pieni lepotauko, meditaation ei ole tarkoitus tauota. Kävelymeditaation aikana kävellään hitaasti salia ympäri, keskitytään hengittämiseen ja pyritään pitämään turhat ajatukset poissa mielestä.

Varsinaisia zazen-meditaatiotekniikoita on neljä erilaista:
# hengityksen laskeminen
# hengityksen tarkkailu
# kōan-harjoitus
# shikantaza (pelkkä istuminen).

Hengityksen tarkkailu ja erityisesti hengityksen laskeminen ovat menetelmiä, joita voi käyttää mielen tyynnyttämiseen ja keskittymiskyvyn parantamiseen. Syventynyt keskittyminen johtaa syvään keskittymisen tilaan *[[samadhi]]in*, jossa mieli on tyyni ja keskittynyt kohteeseensa. Syvät keskittymisen tilat eivät kuitenkaan ole itsetarkoitus zen-meditaatiossa vaan niillä on selkeä työkalun asema. Tärkeimpänä tavoitteena on kehittää tarkkaavaisuutta. Vaikka kaikki zazen-tekniikat kehittävät ja johtavat tarkkaavaiseen ja keskittyneeseen tilaan, kōan ja shikantaza ovat harjoituksia, joiden tavoitteena on ”mielen avaaminen” ja kohonnut tarkkaavaisuuden tila. Tällainen keskittynyt tarkkaavaisuus, jossa mieli ei harhaudu mielikuviin tai ajatuksiin vaan pysyy tiukasti tässä hetkessä, johtaa lopulta harjoittajan ensimmäiseen valaistumiskokemukseen.

## Shikantaza

*Shikantaza* (只管打坐), kiinaksi *zhiguandazuo*, voidaan kääntää ”omistautua pelkästään istumiselle”, ”vain pitää huolta istumisesta”, ”huolehtia pelkästä istumisesta”.  
*zhi* = vain, pelkästään,
*guan* = omistautua, huolehtia, pitää huolta, valvoa (olla valpas),
*da* = partikkeli joka ilmaisee ruumiin liikkeitä, ilmaisuja, -minen,
*zuo* = istua,
*dazuo*, eli istuminen on harjoituksen samatha-aspekti ja *guan*, huolenpitäminen on sen vipashyana-aspekti.

Shikantaza-istumisessa ei erityisesti keskitytä mihinkään, oleellista on olla valppaana, tunnistaa mitä mielessä ja kehossa tapahtuu.

## Katso myös

* Vipassana

* Samadhi

## Aiheesta muualla

* Chan meditaatio. Bodhidharma ry.
* Mitä zazen on. Helsinki Zen Center.
* Zazen: Opas Zen-meditaatioon. Helsinki Zen Center. (PDF)
* Kajo Zendo: Zazen .
Näsiä

**Näsiä** eli **lehtonäsiä** (*Daphne mezereum*), kansanomaisesti myös *riidenmarja*, on näsiäkasvien heimoon kuuluva pensas, joka kukkii aikaisin keväällä ennen lehtien puhkeamista. Etelä-Suomessa kukinta ajoittuu huhtikuulle, ja Etelä-Lapissa vasta toukokuulle. Sen marjat ovat erittäin myrkyllisiä. Marjojen siemenet sisältävät muun muassa myrkyllistä diterpeenialkoholeihin kuuluvaa metsereiiniä (C38H38O10, CAS-numero 34807-41-5). Suomessa kasvava yleinen näsiä kuuluu näsiöiden (*Daphne*) sukuun, jossa on noin 50 lajia.

## Ulkonäkö ja koko

### Kasvutapa ja lehdet
Lehtonäsiä on 60–100&nbsp;senttimetrin korkuinen kesävihanta pensas, jonka varret ovat vaalean harmaanruskeita, pystyjä ja pystyhaaraisia. Lehdet kasvavat oksissa kierteisesti ja ovat noin 6–8 senttimetriä pitkiä. Lehtien muoto on vastapuikea, suikea, lehtilaita on ehyt ja lehdet ovat alapuolelta sinivihreät.

### Kukat ja hedelmät
Lehtonäsiä kukkii maalis–huhtikuussa Etelä-Suomessa, ja Pohjois-Suomessa vasta toukokuussa. Kukat ovat väriltään vaaleanvioletteja, sinipunaisia tai joskus valkoisia. Ne puhkeavat varren kärjessä olevista vanhoista lehtienarvista ennen lehtimistä 2–4 kukan ryhminä. Kukissa ei ole teriötä, vaan ainoastaan verhiö, joka on kellomainen, tyvestä yhdislehtinen ja neliliuskainen. Verhiön halkaisija on noin 10 millimetriä. Kukassa on neljä pitkää ja neljä lyhyttä hedettä. Kukkien tuoksu on voimakas.

Kukista muodostuu punaisia, soikeita ja erittäin myrkyllisiä luumarjoja. Niiden siemenet sisältävät muun muassa myrkyllistä diterpeenialkoholeihin kuuluvaa metsereiiniä (C38H38O10, CAS-numero 34807-41-5).

## Levinneisyys ja kasvupaikat
Lehtonäsiä kasvaa lehdoissa ja lehtomaisissa metsissä. Se on kalkinsuosija. Lehtonäsiän kerääminen on Manner-Suomessa kielletty kaupalliseen tarkoitukseen ja se on Ahvenanmaalla kokonaan rauhoitettu.

## Käyttö
Historiallisesti lehtonäsiän osia on käytetty lääkekasvina. Särkevän hampaan koloon on  laitettu näsiänkuorta. Tutkimuksissa ei kuitenkaan ole todettu, että sillä olisi lääkinnällisiä hyötyjä. Se on liian suurissa määrissä syötynä pikemminkin tappava, ja myrkyllisyyttä on hyödynnetty esimerkiksi ketunmyrkyn valmistukseen. Sitä käytetään myös koristekasvina. Ainakin Vienan Karjalassa näsiänmarjaa näytetään käytetyn kankaan punavärjäykseen.

## Kasvintuhoajat
Nisäkkäät jättävät lehtonäsiän rauhaan, sillä se on useimmille niistä tappavan myrkyllinen. On kuitenkin olemassa eläimiä, jotka pystyvät sitä syömään, kuten hanhet ja muut linnut. Marjoja syövät rastaat ja kanalinnut saattavat olla myös näsiän tärkeimpiä levittäjiä.

Lehtonäsiässä voi esiintyä punapahkasientä eli punanäppyä (*Nectria cinnabarina*).

## Lähteet

## Aiheesta muualla
* 
* 
* Pohjolan kasvien pauloissa: ''Daphne mezereum'' – näsiä, lehtonäsiä
* Luopioisten kasvisto: Lehtonäsiä (''Daphne mezereum'')
* 
* 
* 
* Pherobase: Floral volatiles of Daphne mezereum 

## Kirjallisuutta
*
Evaristo Abaco

**Evaristo Felice dall' Abaco** (1675 Verona – 1742 München) oli italialainen säveltäjä ja viulisti ja hovikonserttimestari.. Hän aloitti musiikkiuransa Modenassa. Häntä on pidetty Corellin ohella merkittävimpänä 1700-luvun italialaisen kamarimusiikin edustajana. Abaco sai eläessään suosiota enemmän viulistina kuin säveltäjänä.Hänen ainoat julkaistut teoksensa ovat: 

*Opus 1: 12 Sonate da Camera (viululle ja sellolle ilman säestystä) 
*Opus 2: 12 Concerti a quattro da Chiesa 
*Opus 3: 12 Sonate da Chiesa a tre 
*Opus 4: 12 Sonate da Camera a violino e violoncello; 
*Opus 5 & 6: Concerti a più Instrumenti

## Lähteet
Kenttätykistö

**Kenttätykistö** on liikkuvan tykistön alaluokka, jota käytetään maavoimien tukemiseen taistelukentällä. Kenttätykkien vetämisessä käytettiin alkuvaiheessa hevosia ja muita työeläimiä, mutta ne ovat korvaantuneet tekniikan kehittyessä moottoriajoneuvoilla. Vedettävien tykistöaseiden rinnalle on tullut myös omalla käyttövoimalla liikkuva telatykistö, jossa tykistöase on asennettu esimerkiksi panssarivaunulavetille. Myös itseliikkuvia pyöräalustaisia tykistöjärjestelmiä on käytössä. Moderneilla kenttätykeillä voidaan saavuttaa ammustyypistä riippuen 15–300 kilometrin kantamia.

## Historia
Ensimmäisessä maailmansodassa kevyet kenttätykit olivat hevosen vetämiä kanuunoita, ammusten lentorata oli matala ja tykkien kaliiperi vaihteli 7,5 ja 8,4 senttimetrin välillä. Ranskan maavoimilla oli käytössään vuonna 1897 valmistunut 75 millimetrin kaliiperilla ja aiempaa nopeammalla latausrakenteella varustettu tykki, jolla pystyi ampumaan 20 kertaa minuutissa. Ammusten kulutus oli niin suurta, että Ranskan armeija alkoi kärsiä ammuspulasta jo kuusi viikkoa sodan alkamisen jälkeen. Asemasodassa, jossa sotilaat olivat suojautuneet juoksuhautoihin, tykistötulen seurauksena kuoli 75 prosenttia kaikista  kaatuneista.

## Lähteet

## Aiheesta muualla
Älypää

**Älypää** on tietovisapainotteinen peliyhteisö, joka avattiin vuonna 1998. Älypää kuuluu Sanoman tytäryhtiön Sanoma Media Finland Oy:n Sanoma Games -yksikköön. Sen pääyhteistyökumppanina toimii *[[Ilta-Sanomat]]*. Sivustolla on tietovisojen lisäksi myös verkkopelejä.

Vuonna 2002 perustetun ohjelmistoyrityksen tietokilpailutyyppiset pelit perustuvat oivaltamiseen, tietoon ja onnistumiseen. Yritys toteuttaa asiakkailleen myös koulutuksellisia pelejä. Älypää juhli miljardin pelatun pelin rajan rikkoutumista 2. syyskuuta 2008.

Tactic julkaisi Älypäästä lautapeliversion lokakuussa 2007.

## Tietovisat
Älypäässä on neljä niin sanottua perustietovisaa: juniori, klassikko, vaikea ja seniori. Vaikea on haastavampi versio klassikosta; juniori- ja seniori-tasojen kysymykset on suunnattu nimiensä mukaisesti nuoremmille ja vanhemmille käyttäjille. Visoja voi pelata myös moninpelinä. Älypäässä on myös tiettyyn aiheeseen keskittyneitä tietovisoja, joita ovat muun muassa urheilu, musiikki ja historia.

Nelosella, Livillä ja Jimillä lähetettiin Älypään perustietovisoja tv-peleinä vuosina 2008–2014. Ne lopetettiin toukokuun 2014 loppupuolella.

## Valikoitua pelitarjonnasta
Alla on lueteltuna joitakin Älypään pelejä:
* Kuvavisa, jossa yritetään arvata, kuka julkisuuden henkilö on kuvassa.
* Sanaruudukko, jossa pitää etsiä annetut sanat kirjainruudukosta tietyssä ajassa.
* Sana-arvaus, jossa tavuista tai yksittäisistä kirjaimista pitää muodostaa sanoja.
* Matikkavisa, jossa täytyy ratkaista lasku laittamalla tyhjiin kohtiin oikeat numerot.
* Virhevisa, jossa etsitään eroavaisuuksia kahdesta samanlaisesta kuvasta.
* Sudoku, tunnettu numerologiikkapeli.
* Kakuro, sudokun tapainen numerologiikkapeli.
* Mahjong, vanha peli, jossa pino tiiliä pitää purkaa tiettyjen sääntöjen puitteissa.

## Tietomurto
Maaliskuussa 2010 Älypää-palvelun 120&nbsp;000 käyttäjän salasanat ja käyttäjätunnukset varastettiin ja julkaistiin Internetissä. Palvelun salasanat oli tallennettu palvelimelle selväkielisessä muodossa.

## Lähteet

## Aiheesta muualla
* Älypää-tietokilpailu
François Couperin

**François Couperin** (*François le Grand*, 10. marraskuuta 1668 – 11. syyskuuta 1733) oli ranskalainen säveltäjä. 

Couperin aloitti musiikin opiskelun isänsä johdolla. Vuonna 1685 hänestä tuli urkuri Pariisissa. Vuonna 1717 Couperinista tuli hoviurkuri ja -säveltäjä. Suuri osa Couperinin teoksista on sävelletty cembalolle. Niistä saivat vaikutteita muiden muassa Johann Sebastian Bach sekä paljon myöhemmin Richard Strauss ja Maurice Ravel. Ravel sävelsi Couperinin muistolle teoksen *[[Le Tombeau de Couperin]]*.

Couperin tyylissä on monesti yhdistelty ranskalaisia ja italialaisia vaikutteita. 

Couperinin *[[Cembalokirjat]]* ilmestyivät vuonna 1706, ja ne on myös suomennettu.

## Lähteet

## Aiheesta muualla

* 
*Vapaasti käytettävissä olevia Couperinin partituureja Mutopia Project
Antonio Caldara

**Antonio Caldara** (1670 – 28. joulukuuta 1736) oli italialainen säveltäjä. Hän syntyi Venetsiassa. Hänen isänsä oli viulisti. Caldara tuli aluksi tunnetuksi sellistinä ja jousimusiikin säveltäjänä mutta erikoistui sitten vokaalimusiikkiin. Caldaran tunnetuimpiin teoksiin kuuluvat hänen oopperansa ja oratorionsa. 

Caldara aloitti musiikkiuransa laulajana kuorossa. Hän myös opetteli soittamaan useita soittimia. Ensimmäisen oopperansa *L’Argene* Caldara sävelsi Venetsiaan 1689. 1690-luvulla hän teki oopperoita yhteistyössä muun muassa Antonio Lottin kanssa. Vuonna 1699 Caldara siirtyi Mantovaan ja 1708 Roomaan, jossa hän nousi yhdeksi musiikkielämän kärkinimeksi Alessandro Scarlattin, Arcangelo Corellin ja kaupungissa pari vuotta asuneen Georg Friedrich Händelin ohella. Caldara teki töitä myös Barcelonassa ja Milanossa, kunnes vuonna 1716 sai  varakapellimestarin paikan Wienistä.

Antonio Caldara sävelsi yli sata oopperaa, joista kuutisenkymmentä Wienin-vuosinaan. Caldara sai jatkuvasti säveltää uutta musiikkia juhlatilanteisiin. Hän teki ooppera- ja oratoriosävellyksiä kymmeniin Pietro Metastasion ja Apostolo Zenon librettoihin.

Caldara oli aikansa johtavia oopperasäveltäjiä, mutta on sittemmin paljolti unohdettu. Hänen tuotantoaan on elvytetty lähinnä kirkkomusiikin osalta.

Caldaran tuotannosta on levytetty hovin juhlaooppera *Il più bel nome* (”Kaunein nimi”, 1708). Se tapahtuu Elysionissa henkilöhahmoinaan Venus (sopraano), Juno ja Herkules (matalia miessopraanoita), Paris (altto) ja Kohtalo (korkea tenori).

## Lähteet

## Aiheesta muualla

## Kirjallisuutta
*Kirkendale, Ursula: *Antonio Caldara: Life and Venetian-Roman Oratorios.* Revised and translated by Warren Kirkendale. Firenze: Leo S. Olschki Editore, 2007. .
Luettelo keskiajan säveltäjistä

__NOTOC__
Tämä on luettelo keskiajalla vaikuttaneista säveltäjistä.
----

----
## A
*Pierre Abélard
*Alfonso X "El Sabio"
*François Andrieu
*Anonymous IV
*Guido di Arezzo
*Odo di Arezzo
*Hartmann von Aue

## B
*Conon de Béthune
*Gilles Binchois
*Hildegard Bingeniläinen
*Bartolomeo da Bologna
*Jacopo da Bologna
*Borlet
*Bertran de Born
*Guiraut de Bornelh
*Gace Brulé

## C
*Peire Cardenal
*Donato da Cascia
*Anthonello de Caserta 
*Philippus de Caserta
*Philippe le Chancelier
*Johannes Ciconia
*Odo Clunylainen
*Martim Codax
*Franco de Cologne
*Hermannus Contractus
*Baude Cordier
*Johannes Cotto
*Petrus de Cruce
*Johannes Cuvelier

## D
*Arnaut Daniel
*Comtessa de Dia
*Guillaume Dufay
*John Dunstable

## E
*Wolfram von Eschenbach

## F
*Martinus Fabri
*Andrea da Firenze
*Gherardello da Firenze  
*Giovanni da Firenze
*Lorenzo da Firenze

## G
*Johannes de Garlandia
*Cerverí de Girona
*Godric
*Gregorius I
*Grimace
*Johannes de Grocheo
*Guido Arezzolainen

## H
*Adam de la Halle
*Hucbaldus
## K
*Der von Kürenberg

## L
*Francesco Landini
*Arnold de Lantins
*Hugo de Lantins
*Leoninus
*Jehan de Lescurel
*Jacques de Liège
*Ramon Llull

## M
*Guillaume de Machaut
*Marcabru
*Folquet de Marseille
*Lorenzo Masini
*Heinrich von Meissen
*Ramon de Miraval 
*Pierre des Molins
*Jehan des Murs

## N
*Blondel de Nesle
*Notker

## P
*Marchetto da Padova
*Berenguier de Palou
*Aimeric de Peguilhan
*Peirol
*Perotinus
*Matteo da Perugia
*Niccolò da Perugia
*Maestro Piero
*Leonel Power

## R
*Aurelianus Reomensis
*Niedhart von Reuenthal
*Guiraut Riquier
*Jaufré Rudel

## S
*Jacob Senleches
*Isidorus Sevillalainen
*Solage
*Adam de St. Victor
## T
*Thibaut IV
*Tuotilo

## V
*Raimbaut de Vaqueiras 
*Heinrich von Veldeke
*Adam Victorilainen 
*Bernart de Ventadorn
*Pèire Vidal
*Jacobus Vide
*Philippe de Vitry
*Walter von der Vogelweide

## W
*Wipo
*Oswald von Wolkenstein
*W. de Wycombe
Röhm

**Röhm** voi tarkoittaa seuraavia:
* Elisabeth Röhm (s. 1973), amerikansaksalainen näyttelijä
* Ernst Röhm (1887&ndash;1934), saksalainen upseeri
* RÖHM GmbH, saksalainen työkaluvalmistaja
* Röhm Gesellschaft, saksalainen asemerkki
Straight edge

**Straight edge** on elämäntapa ja alakulttuuri, jonka edustajat pidättäytyvät käyttämästä  päihteitä (tupakkaa, alkoholia ja huumeita). Joskus tähän elämäntapaan liitetään myös veganismi, sekä eläinten oikeudet. . Suomessa Straight edge -aatteen kannattajia kutsutaan "streittareiksi". 

Straight edge -kulttuuriin liittyvät vahvasti musiikkityylit punk ja erityisesti hardcore punk. Straight edge on yksi hardcore punkin alalaji. Straight edge -liike kehittyi Minor Threat -yhtyeen sanoituksesta kappaleessa ”Straight Edge”, jossa liikkeen perusidea tuodaan esille. Siihen kuuluu myös punkille ominainen rasismin ja homofobian vastaisuus, feminismi sekä antitotalitarismi.

1980-luvulla aatetta musiikillisesti jatkoivat Yhdysvalloissa muun muassa Gorilla Bisquits, 7 Seconds, Judge, Youth Of Today ja Project X. 1990-luvulle tultaessa Straight edge ja siihen yhdistettävä eläinoikeusaate saivat uuden äänen metal-hardcore yhtye Earth Crisisin EP- ja albumijulkaisuista.

Streittariuden tunnus on kämmenselkään piirretty X-kirjain. Alun perin tällä merkinnällä järjestyksenvalvojat merkitsivät ovella punk-yhtyeiden keikoille pyrkineet alaikäiset, jolloin merkityille ei myyty alkoholia.

## Straight edge -yhtyeitä

* 7 Seconds
* A Chorus of Disapproval
* Abhinanda
* xAFBx
* Amendment 18
* xBishopx
* Bold
* xCanaanx
* Carry On
* Casey Jones
* Chain of Strength
* Champion
* Cleansingxxx
* Culture
* xDeadlockx
* Down To Nothing
* Earth Crisis
* Eye For All
* Floorpunch
* Fugazi
* GHOSTxSHIP
* Good Clean Fun
* Gorilla Biscuits
* Have Heart
* In My Eyes
* Liferuiner
* xLooking Forwardx
* Make Move
* Maroon
* Mental
* Minor Threat
* Morning Again
* Nueva Ética
* xOne Choicex
* One Life Crew
* Outspoken
* Project X
* Racetraitor
* Raivoraittius
* Refused
* Rise Against
* xRepresentx
* Sairaat Mielet
* Saving Grace
* Side by Side
* Slapshot
* xSpecies Traitorx
* Suffokate
* Stand and Fight
* Stick To Your Guns
* Strife
* Ten Yard Fight
* To Kill
* Turn the Tide
* xTyrantx
* Unbroken
* Uniform Choice
* Until The End
* Vitamin X
* xThe Warx
* XTRMST
* Youth of Today

## Lähteet

## Aiheesta muualla
Arajärvi

**Arajärvi** voi tarkoittaa seuraavia asioita:

## Henkilöitä
* Juhani Arajärvi (vuoteen 1906 Alin, 1867–1941) pankinjohtaja ja ministeri
* Kirsti Arajärvi (1911–1991), lehtori ja paikallishistorian tutkija, Wäinö Arajärven tytär
* Terttu Arajärvi (1922–2014), lastentautien erikoislääkäri, professori
* Pentti Arajärvi (s. 1948), professori,  presidentti Tarja Halosen puoliso
* Wäinö Arajärvi (1879–1961), toimitusjohtaja ja talousneuvos

## Paikkoja
*Arajärvi, järvi Pälkäneellä
*Arajärvi, järvi Savukoskella

## Katso myös
* Iso Arajärvi
* Vähä Arajärvi
Karviaiskoiso

**Karviaiskoiso,** muilta nimiltään **kapinkarviainen,** **kapinmarja**, **ananaskirsikka **tai **inka-marja** (*Physalis peruviana*, syn. *Physalis edulis*), on eteläamerikkalainen monivuotinen koisokasvi. Karviaiskoiso on sukua monelle tärkeälle ravintokasville, joista merkittävimpiä ovat tomaatti (*Solanum lycopersicum*), munakoiso (*Solanum melongena*) ja peruna (*Solanum tuberosum*). Karviaiskoison pieni oranssi hedelmä on ohuiden vaaleanruskeiden lehtien keskellä. Se on läheistä sukua tomatillolle.

Eurooppaan karviaiskoiso tuli vasta 1700-luvulla, ilmeisesti Etelä-Afrikasta. Jo varhaisessa vaiheessa Etelä-Afrikan uudisasukkaat alkoivat viljellä sitä Hyväntoivonniemellä, mistä tuleekin englanninkielinen nimi "*Cape gooseberry*" (Hyväntoivonniemen karviainen). Karviaiskoison saapumisesta Eurooppaan kesti noin 200 vuotta ennen kuin se alkoi saavuttaa suosiota. 

## Käyttö
Marjojen yleisin käyttö on koristeina, mutta niistä voidaan myös tehdä hyytelöä, hilloa tai marmeladia. Maku on happoinen ja raikas, ja marjat ovat hyviä myös sellaisenaan. Viime vuosina marjat ovat tulleet tunnetuiksi ns. superruokana, ja niitä myydään laajalti kuivattuina luontaistuotekaupoissa ja kuivahedelmiä myyvissä liikkeissä. Kypsät marjat sisältävät runsaasti kalsiumia ja karoteeneja sekä C-, E-, B1, B2 ja B6 -vitamiineja..

## Viljely

### Idätys

Voidaan idättää joko kaupasta ostetun hedelmän siemeniä tai siemenkaupasta ostettuja tarkastettuja siemeniä. Siemeniä kylvetään maalis-huhtikuussa kylvöruukussa kylvömultaan. Kylvös asetetaan valoisaan ja lämpimään paikkaan, ja huolehditaan jatkuvasta kosteudesta esim. muovipussilla. Mitä aikaisemmin kylvö suoritetaan, sitä aikaisemmin saadaan satoa. Voimistuneet taimet istutetaan omiin ruukkuihinsa.

### Kasvatus
Taimia voi leikata ja latvoa, jotta niistä tulee tanakoita. Siirretään ulos kesäkuun alkupuoliskolla, kun hallavaara on ohitse. Viihtyy parhaiten aurinkoisessa ja tuulelta suojatussa paikassa. Hedelmät ilmaantuvat tanakkaan kasviin heinäkuun lopusta myöhään syksyyn saakka. Lehtihankoihin kehittyvät uudet versot on poistettava säännöllisesti.

Kasvi kestää pari pakkasastetta. Hedelmät korjataan vasta täysin oranssinkeltaisina. Syksyllä vanhasta kasvista voidaan ottaa pistokkaita seuraavaa kesää varten.

### Viljely Suomessa
Karviaiskoiso kasvaa Suomessa yksivuotisena ja tuottaa hedelmiä etenkin etelässä.

## Lähteet
* Davidson, A., The Oxford Companion to Food, Oxford University Press, Oxford University Press Inc., New York,1999.
* Robuchon, J., Creignoun, M., Delaveyne, J., etc., Larousse - Gastronomique, Hamlyn, London, Editoriale Johnson, Bergamo, 2001.
* Ingram, C., The world encyclopedia of cooking ingredients, Annes Publishing Ltd, New York, Lorenz books, London, 2002.

### Viitteet
Ali-ihminen

**Ali-ihminen** () on natsien usein käyttämä termi ihmisryhmistä, jotka rotuoppien mukaan olivat ala-arvoisia arjalaisiin verrattuna. Näihin lukeutuivat juutalaiset, itäslaavit, puolalaiset, romanit, altailaiset ja afrikkalaiset. Termiä käytettiin myös värillisistä, aasialaisista ja rotujen välisistä liitoista syntyneistä.

Kansallissosialistinen järjestelmä vainosi ja tuhosi laajasti ali-ihmisiksi luokiteltuja väestönosia. Juutalaiset ja romanit oli tarkoitus hävittää lopullisessa ratkaisussa täydellisesti, kun taas slaavit (pääasiassa venäläiset) oli Idän yleissuunnitelmassa tarkoitus saksalaistaa tai karkottaa Siperiaan.

Termi ali-ihminen on peräisin amerikkalaisen rasistin ja eugeenikon Lothrop Stoddardin kirjasta *The Revolt Against Civilization: The Menace of the Under Man*, joka on julkaistu saksaksi nimellä *Der Kulturumsturz: Die Drohung des Untermenschen*. Natsiteoreetikko Alfred Rosenberg esittää kirjassaan *Der Mythus des 20. Jahrhunderts* nimenomaan Stoddardin teoksen lähteenä ali-ihmisen käsitteelle. 

## Katso myös
*Kansallissosialistinen rotuoppi
*Yli-ihminen

## Lähteet
Dennis Tito

**Dennis Anthony Tito** (s. 8. elokuuta 1940 New York) on yhdysvaltalainen monimiljonääri, joka nousi julkisuuteen, kun hänestä 28. huhtikuuta 2001 tuli maailman ensimmäinen avaruusturisti. Virallisesti hän oli lennolla mukana avaruuslennolle osallistujana. Hän matkusti Kansainväliselle avaruusasemalle Sojuz TM-32 -lennon mukana ja vietti kiertoradalla seitsemän vuorokautta, 22 tuntia ja neljä minuuttia. Tito maksoi yhteensä kymmenpäiväisestä avaruuslennostaan 20 miljoonaa Yhdysvaltain dollaria.
## Aiheesta muualla

*Spacefacts.de: Dennis Titon lyhyt elämäkerta
ITunes

**iTunes** on Applen julkaisema maksuton musiikkisoitinohjelma, joka on saatavilla sekä macOS että Windows-käyttöjärjestelmille. iTunes-ohjelmistoa voi käyttää musiikin kuunteluun, videoiden katsomiseen, CD-levyjen muuntamiseen AAC- tai MP3-formaattiin sekä WMA-formaatin konvertointiin kyseisiin muotoihin, musiikkitiedostokokoelman organisointiin sekä musiikkitiedostojen siirtämiseen Applen iPod-, iPhone- ja iPad-laitteille.

iTunes sisältää myös maailman suosituimman verkkomusiikkikaupan, iTunes Storen sekä iPhone-puhelimille, iPod Touch -mediasoittimille ja iPad-taulutietokoneelle tarkoitetun App Store -sovelluskaupan.

## Katso myös
* iTunes Store
* allTunes
* Luettelo mediasoittimista

## Lähteet

## Aiheesta muualla

* iTunes Applen verkkosivuilla
* Ohjelman historia versio versiolta
Kumite

**Kumite** () on karaten sparrausharjoittelumuoto, jossa harjoitellaan ottelutekniikoita. Kumite on myös karaten kilpalaji, jossa pisteitä saa vastustajaan osutuista puhtaista lyönneistä ja potkuista. Kumite vaatii hyvää perustekniikan hallintaa, hyvää peruskuntoa ja kisoissa myös sääntöjen tuntemista.

Kilpa-kumitessa ottelijalla on joko punainen tai sininen vyö, tavallista kevyempi puku ja hammassuojat. Käsissä ovat kevyet rystyset ja kämmenselän peittävät ottelukäsineet. Jaloissa käytetään sääri- ja jalkapöytäsuojia. Naiset käyttävät rintasuojusta, miehet voivat käyttää alasuojia.

## Lähteet

## Aiheesta muualla
DRM

**DRM** on lyhenne seuraavista asioista:

* digitaalinen käyttöoikeuksien hallinta, engl. *Digital Rights Management*, yleisnimi digitaalisen tiedon suojaustekniikoille
* Digital Radio Mondiale, keski- ja lyhytaaltoalueelle kehitetty digitaaliradiostandardi.
* Direct Rendering Manager, Linuxin grafiikkajärjestelmän osa
Luettelo klassismin säveltäjistä

Tämä on luettelo klassismin (n. 1730–1820) aikana vaikuttaneista säveltäjistä.

* Karl Friedrich Abel
*Anton Cajetan Adlgasser
*Johan Agrell
*Domenico Alberti
* Johann Georg Albrechtsberger
* Sebastián Ramón de Albero y Añaños
*Thomas Arne
*Carl Philipp Emanuel Bach
* Johann Christian Bach
*Wilhelm Friedemann Bach
*Ludwig van Beethoven
*Michel Blavet
*Luigi Boccherini
* Dmitri Bortnjanski
*William Boyce
*Per Brant
* František Xaver Brixi
* Luigi Cherubini
*Domenico Cimarosa
*Muzio Clementi
*Michel Corrette
* Armand-Louis Couperin
*Franz Danzi
* François Devienne
* Carl Ditters von Dittersdorf

*Johann Ernst Eberlin
* Johann Gottfried Eckard
*John Field
*Baldassare Galuppi
* Florian Leopold Gassmann
*Christoph Willibald Gluck
* François-Joseph Gossec
*Carl Heinrich Graun
*Johann Gottlieb Graun
* André-Ernest-Modeste Grétry
*Joseph Haydn
*Michael Haydn
*Gottfried August Homilius
* Johann Nepomuk Hummel
*Hinrich Philip Johnsen
*Niccolò Jommelli
*Johann Philipp Kirnberger
* Leopold Koželuh
* František Vincenc Kramář
* Joseph Martin Kraus
*Johann Ludwig Krebs
*Andrea Luchesi
*Jean-Baptiste Masse
*Leopold Mozart
*Wolfgang Amadeus Mozart

* Wenzel Müller
* Franz Nikolaus Novotný
*Giovanni Paisiello
*Giovanni Battista Pergolesi
*Giovanni Battista Pescetti
*Antonín Reicha
*Georg Reutter
*Antonio Rosetti
*Antonio Salieri
*Giovanni Battista Sammartini
*Giuseppe Sarti
*Franz Schubert
*Joseph Schuster
*Antonio Soler
*Fernando Sor
*Karel Stamic
*Jan Stamic
*John Stanley
*Franz Xaver Süssmayr
*Georg Christoph Wagenseil
*William Walond
*Jan Křtitel Vaňhal
*Carl Maria von Weber
Isaac Singer

**Isaac Singer** on ainakin seuraavien henkilöiden nimi:

* Isaac Bashevis Singer (1902–1991), Nobel-palkittu juutalainen kirjailija
* Isaac Merritt Singer (1811–1875), yhdysvaltalainen keksijä.
Mistreat

**Mistreat** on vuonna 1988 perustettu kouvolalainen RAC-yhtye. Mistreatin esiasteita olivat muun muassa yhtyeet nimeltä Synthetical bastards, Sorbus sound ja Technodeath.

Musiikissaan yhtye on yhdistänyt punkia ja paikoin myös metallivaikutteita perinteiseen rock-musiikkiin. Sanoituksiltaan musiikki on kansallismielistä, ja erityisesti muukalaisvastaisuus sekä antisemitismi on jatkuvasti esillä. Yhtye ottaa kappaleissaan kantaa esimerkiksi kommunismia vastaan. Eräs toistuvasti esiintyvä teema kappaleissa on myös toinen maailmansota Suomen näkökulmasta .

Mistreatin kappaleita ovat muun muassa "Finland skinheads", "We're ready", "Hang the scum", "Skinhead girl", "To die for!" ja "On its knees". Yhtye on tehnyt runsaasti versioita vanhoista suomalaisista kappaleista, kuten esimerkiksi "Kymenlaakson laulu", "Njet Molotov", "Sillanpään marssilaulu", "Röhöranta", "Oi Molotohvi", sekä Irwin Goodmanin "Mutakuono ja lakupelle" -kappaleesta. Mistreat on tehnyt myös HIFK:lle omistetun kappaleen "Stadin numero 1".

## Jäsenet
### Nykyiset
* Muke - kitara, laulu
* Pete - basso
* Blackgoat Gravedesecrator - rummut
* Jose - kitara

### Entiset
* Jönne, rummut
* Paul, rummut
* Jose, rummut, kitara
* Arska, kitara
* Kaitsu, basso
* Jake, basso
* Santtu, kitara
* Suikkanen, kitara
* Speedy, kitara

## Diskografia
* 1990 *Mistreat-EP*
* 1995 *Faith and fury*
* 1997 *The Flame From The North*
* 1997 *Waffenbrüder* (yhteislevy saksalaisen Kraftschlagin kanssa)
*1998 *10 Years Anniversary Live 1998*
* 2000 *Battle Cry*
* 2001 Ultimate Mistreat (jenkkikokoelma)
* 2001 *Beer bottles & Hockey sticks* (yhteislevy amerikkalaisen Bound for Gloryn kanssa)
* 2002 *Best of...* (valkoinen vinyyli)
* 2003 *Unfinished Business* (aikaisemmin levylle pääsemättömiä ym. kappaleita)
* 2005 *Never forgive - never forget*
* 2014 Greatest Hits (tupla-cd)
*2018 *Heartless Bastards*
*2019 *The Rough - The Rare & The Rock-O-Rama Recordings*
*2020 *Patriotic Tunes*
*2020 *Pro Patria Fiant Eximia* (yhteislevy brasilialaisen Bandeira De Combaten kanssa)
*2020 Legal Matters (kokoelma)
*2021 *Mistreat / White Minority* (nimetön yhteislevy jyväskyläläisen White Minorityn kanssa)
*2022 *Talk The Talk, Walk The Walk*
*2023 We Start The Fire (kokoelma)
*2024 *No Need To Apologize*

## Lähteet

## Aiheesta muualla
* 
* 
* <span dir="ltr" lang="sv">Mistreat haastattelu 5.9.2014</span>
Kalpana Chawla

**Kalpana Chawla** (, ) () oli avaruussukkulalentoihin erikoistunut astronautti. Hän kuoli Columbia-sukkulan tuhoutuessa helmikuussa 2003. Chawla opiskeli avaruusinsinööriksi Intiassa ja meni sen jälkeen NASA:n palvelukseen. Hän lensi ensilentonsa STS-87 avaruussukkula Columbialla vuonna 1997.

## Viimeinen lento

Chawlan seuraava ja viimeinen lento oli STS-107. Avaruussukkula Columbia laukaistiin matkaan 16. tammikuuta 2003, ja se kiersi maata 16&nbsp;päivää omalla radallaan. Se ei telakoitunut ISS-avaruusasemaan. Tällä lennolla Chawla oli hyötykuorman ja lennon asiantuntija (*mission specialist*). Sukkulan oli määrä laskeutua takaisin Maahan 1. helmikuuta Floridassa Kennedyn avaruuskeskuksessa. Sukkula hajosi Texasin ja Louisianan yllä, ja kaikki seitsemän astronauttia kuolivat.

George W. Bush myönsi postuumisti Kalpana Chawlalle ja lennon muille astronauteille mitalin Congressional Space Medal of Honor 3. helmikuuta 2004.

## Lähteet
Rommel

**Rommel** on muun muassa seuraavien henkilöiden sukunimi:

*Adrien Rommel (1914–1963), ranskalainen miekkailija ja olympiavoittaja
*Erwin Rommel (1891–1944), saksalainen kansallissosialistisen hallinnon sotamarsalkka
*Kurt Rommel (1926–2011), saksalainen luterilainen pappi, virsirunoilija ja hengellisten kirjojen kirjoittaja
*Manfred Rommel (1928–2013), Stuttgartin pormestari, Erwin Rommelin poika

## Muita merkityksiä
*Rommel, Saksan laivaston Lütjens-luokan ohjushävittäjä